open-index/open-wikipedia-markdown huggingface dataset:
Guillaume Henri Dufour

**Guillaume Henri Dufour** (15. syyskuuta 1787 Konstanz, Itävalta (nyk. Saksassa) – 14. heinäkuuta 1875 Les Contamines (nykyisin Geneveä), Sveitsi) oli sveitsiläinen sotilas ja insinööri, joka valittiin neljästi Sveitsin armeijan ylipäälliköksi eli kenraaliksi.

Dufour aloitti sotilasuransa Ranskan armeijassa Napoleonin aikana. Hän kävi École Polytechnique -insinöörikoulun Pariisissa ja École du Génie -sotilaskoulun Metzissä, valmistuen vuonna 1809 insinööriupseeriksi. Hän ehti palvella Ranskan armeijassa neljä vuotta. Hänet lähetettiin aluksi Korfulle kartoittamaan paikallisia linnoituksia, ja hän osallistui saaren puolustukseen vuonna 1813, samoin kuin Napoleonin sotien viimeisiin taisteluihin Ranskassa vuonna 1814. Dufour vapautettiin Ranskan palveluksesta 1815 ja kaksi vuotta myöhemmin hän palasi Sveitsiin, jossa hänestä tuli Geneven kantonin julkisista rakennushankkeista vastannut insinööri (*ingénieur cantonal*). Hänet nimitettiin myös vuonna 1819 perustetun Thunin sotilaskoulun johtajaksi ja hän julkaisi useita sotahistoriaa käsitelleitä kirjoja.

Vuonna 1831 Dufourista tuli Sveitsin armeijan esikuntapäällikkö sekä päämajoitusmestari. Vuonna 1833 hän komensi divisioonaa, joka palautti järjestyksen Baseliin. Vuonna 1847 hänet valittiin Sveitsin liittoarmeijan kenraaliksi tehtävänään kukistaa Sonderbund eli katolisten kantonien muodostama separatistinen liittouma. Dufour pääsi näyttämään taitonsa tässä Sonderbundin sotana tunnetussa Sveitsin sisällissodassa ja saavutti suuren kansansuosion, jota tosin hieman rajoitti hänen liittoutumisensa konservatiivien kanssa vallankumousvuonna 1848. Dufour valittiin toisen kerran kenraaliksi 1849, koska Badenissa puhjenneen vallankumouksen ja sitä kukistamaan lähetettyjen preussilaisten joukkojen pelättiin uhkaavaan Sveitsin puolueettomuutta. Kolmannen kerran hänet valittiin Sveitsin asevoimien johtoon vuonna 1857 Sveitsin ja Preussin välille syntyneen Neuchâtelin kriisin aikana, ja neljännen kerran vuonna 1859 Ranskan lähetettyä armeijansa Savoijiin. Vuonna 1864 Dufour toimi puheenjohtajana Geneven kansainvälisessä kongressissa, jossa laadittiin Geneven sopimus ja perustettiin Punainen Risti. Hänet myös valittiin Sveitsin liittokokoukseen konservatiivien edustajana.

Sotilasuransa ohella Dufour teki uraauurtavan tutkimuksen Sveitsin topografiasta, ja tuloksena syntynyt topografinen kartasto julkaistiin vuosina 1842–1864. Hänen mukaansa on nimetty Sveitsin korkein vuorenhuippu, 4&nbsp;634 metriä korkea Dufourspitze, joka on osa lähellä Italian rajaa sijaitsevaa Monte Rosan massiivia. Tämän ja useiden muiden Monte Rosan huippujen tarkat sijainnit saatiin määritettyä hänen johtamansa tutkimuksen ansiosta.

## Lähteet

## Aiheesta muualla

*
Pyhän Jaakobin kirkko

**Pyhän Jaakobin kirkko** -nimisiä kirkkorakennuksia ovat:

* Pyhän Jaakobin kirkko () Ljubljanassa Sloveniassa
* Pyhän Jaakobin kirkko () Tukholmassa Ruotsissa
* Pyhän Jaakobin kirkko Paimiossa Suomessa
* St. Jacobs kyrka, ruotsinkielisen Johannes församlingin kirkko Helsingissä

## Katso myös

* Pyhän Jaakon kirkko Birdhamissa, Englannissa
* Pyhän Jaakon kirkko Stanstead Abbottsissa, Englannissa
* Pyhän Jaakobin katedraali Šibenikissä, Kroatiassa
* Pyhän Jaakobin katedraali Riiassa, Latviassa
* Rengon kirkko, omistettu pyhälle Jaakobille
* Rymättylän kirkko, omistettu pyhälle Jaakobille
Mpanda

**Mpanda** on kaupunki Tansaniassa. Vuonna 2012 siellä oli 102&nbsp;900 asukasta. Mpanda sijaitsee Länsi-Tansaniassa ja on Katavin alueen pääkaupunki sekä Mpandan piirikunnan hallinnollinen keskus.

## Ilmasto ja topografia
Mpandan piirikunnassa keskilämpötila vaihtelee vuosittain +26–30&nbsp;°C välillä. Sademäärän vuosittainen keskiarvo vaihtelee välillä 920-1200 mm. Alue on ylänköä, jossa sijaitsee pienehköjä vuoren huippuja, mäkiä ja tasankoja.

## Väestö
Suurimmat etniset ryhmät kaupungin alueella ovat Bende, Konongo, Fipa ja Nyakarema.

## Palvelut
### Koulutus
Mpandan piirikunnassa on 50 ala-astetta ja 8 yläastetta. Kaupungissa ei sijaitse korkeakoulua.

### Pankki- ja postipalvelut
Mpandan kaupungissa on kaksi pankkia; NMB ja CRDB. Kaupungissa on myös toiminnassa oleva postitoimisto.

### Terveydenhuolto
Mpandan piirikunnan alueella on yksi sairaala, joka on rakennettu vuonna 1957 sekä 3 terveyskeskusta.

### Liikenne
Kaupungista on junayhteys Taboraan, joka kuljettaa henkilö- ja tavaraliikennettä kolme kertaa viikossa. Mpandassa on lentokenttä, jolla on pienimuotoista reittiliikennettä.

## Elinkeinoelämä
Mpanda on Katavin alueen maatalouden keskittymä ja tärkeä riisin sekä maissin kauppapaikka. Alue on ollut kasvavan kiinnostuksen kohteena myös mineraaliteollisuudelle, eritoten kullan suhteen. Katavin kansallispuistoon kohdistuva matkailu lisää turismia Mpandassa.

## Media
Kaupungissa toimii kaksi paikallisradiota; Mpanda FM ja Pamoja FM.

## Lähteet

## Aiheesta muualla
Elias Kaskinen & Päivän Sankarit

**Elias Kaskinen & Päivän Sankarit** on vuonna 2010 perustettu suomalainen pop-rockyhtye. Yhtyeen ensimmäinen single ja musiikkivideo ”Sano se mulle” julkaistiin 15. marraskuuta 2013. Yhtyeen esikoisalbumi *[[Elämä lupaa mulle]]* julkaistiin elokuussa 2015.

## Historia
Elias Kaskinen & Päivän Sankarit sai alkunsa, kun Elias Kaskisen aiempi yhtye Wifetime Experience meni tauolle. Uusi yhtye aloitti toimintansa aluksi nimellä Elias Kaskinen Band, jolloin siinä vaikutti myös Wifetime Experiencessäkin soittanut rumpali Osku Ärilä.

Vuonna 2011 julkaistiin yhtyeen omakustanne-EP *Raitiovaununkuljettaja*, jonka kappaleet olivat Kaskisen säveltämiä ja sanoittamia. Heinäkuussa 2011 yhtyeen nimi vaihtui nykyiseen muotoonsa ja myöhemmin samana vuonna rumpaliksi Ärilän tilalle vaihtui Niko Koivuhovi.

Vuonna 2012 yhtye solmi levytyssopimuksen Jiffel Recordsin kanssa. Jiffel on julkaissut yhtyeeltä singlet ”Sano se mulle”, ”Pelkään koskea kadulla” ja ”Aina minä jään”. Yhtye solmi uuden levytyssopimuksen Warner Music Finlandin kanssa 23. tammikuuta 2015. Yhtiö julkaisi yhtyeen esikoisalbumin *[[Elämä lupaa mulle]]* elokuussa 2015. Vuoden 2016 Iskelmä Gaalassa yhtye voitti vuoden tulokkaan palkinnon.

Yhtye jäi tauolle joulukuussa 2018, jonka aikana solisti Kaskinen on työstänyt ensimmäistä sooloalbumiaan, jonka ensimmäinen single julkaistiin huhtikuussa 2020.

## Diskografia
### Albumit

### EP:t

### Singlet

### Musiikkivideot
* "Sano se mulle" (2013 – ohj. Saku Perintö)
* "Pelkään koskea kadulla" (2014 – ohj. Saku Perintö)
* "Aina minä jään" (2014 – ohj. Oskari Sipola)
* "Rakasta vielä kun voit" (2015 – ohj. Lauri Laukkanen)

## Lähteet
Sonderbund

**Sonderbund** (saksaa, ”erillisliitto”) oli Sveitsin seitsemän katolisen kantonin vuonna 1845 muodostama liitto, joka asettui uskonnollisten kiistojen seurauksena Sveitsin valtioliiton protestanttista enemmistöä vastaan. Valtioliiton yhteiset joukot kukistivat Sonderbundin marraskuussa 1847 käydyssä sisällissodassa, joka tunnetaan Sonderbundin sotana. Sodan seurauksena säädettiin vuonna 1848 Sveitsin perustuslaki, joka teki maasta liittovaltion.

## Historia
Sonderbundin muodostamisen taustalla oli Sveitsin katolisten huoli protestanttienemmistöisissä kantoneissa toteutetusta katolisuuden vastaisesta lainsäädännöstä. Vuonna 1841 Aargaun kantonin hallitus oli määrännyt suljettaviksi kantonin alueella toimivat katoliset luostarit, vaikka maan tuolloinen perustuslaki eli vuoden 1815 liittosopimus turvasi luostarien omaisuuden. Vuosina 1843–1844 seitsemän katolista kantonia eli Luzern, Uri, Schwyz, Unterwalden, Zug, Fribourg ja Valais sopivat keskenään, että ne erkaantuisivat mistä tahansa liittosopimusta rikkovasta kantonista. Luzernin kantonin vuonna 1844 tekemä päätös kutsua jesuiitat hoitamaan uskonnonopetusta nostatti protestanttisissa kantoneissa protestiaallon, ja keväällä 1845 protestanteista kootut vapaaehtoisjoukot tekivät epäonnistuneen hyökkäyksen Luzerniin. Näiden tapahtumien seurauksena mainitut seitsemän katolista kantonia perustivat 11. joulukuuta 1845 Sonderbundin, jota kutsuttiin myös nimellä *schutzvereinigung* (”suojeluyhtymä”). Liittoon kuuluivat siis myös Sveitsin vanhan valaliiton alkuperäiset perustajat Uri, Schwyz ja Unterwalden. Kaksi muuta katolista kantonia, Solothurn ja Ticino, jäivät liiton ulkopuolelle.

Kesällä 1847 Sveitsin liittopäivien enemmistö hyväksyi esitykset Sonderbundin lakkauttamisesta ja jesuiittojen karkottamisesta sekä ponnen uuden perustuslain laatimisesta. Tässä tilanteessa Sonderbundin johtaja Constantin Siegwart-Müller määräsi marraskuussa 1847 miehet aseisiin ja esitti ulkomaille pyynnön sotilaallisesta avusta. Sonderbundin joukkojen ylipäälliköksi nimitettiin Johann Ulrich von Salis-Soglio. Kapinaliiton armeija ei kuitenkaan ollut kovin tehokas, ja kenraali Guillaume-Henri Dufourin komentamat joukot kukistivat sen pian. Sota kesti vain 25 päivää, ja kuolleita oli vähän.

Vuonna 1848 toteutetun rauhanjärjestelyn mukaan Sonderbundiin kuuluneet kantonit joutuivat maksamaan 6 miljoonaa Sveitsin frangia korvauksia sodan tuhoista. Sodan seurauksena Sonderbund lakkautettiin, jesuiitat karkotettiin Sveitsistä, ja vuonna 1848 hyväksyttiin uusi valtiosääntö, joka muutti maan kiinteämmäksi liittovaltioksi aiemman valtioliiton sijaan.

## Lähteet
Eerie

**Eerie** on suomalaisen black metal -yhtye Barathrumin toinen studioalbumi. Se julkaistiin vuonna 1995 levymerkillä Nazgul's Eyrie Productions.

## Kappaleet
Kaikki kappaleet sanoittanut Demonos Sova.

#
#
#
#
#
#
#
#
#
#
#
#
#

## Kokoonpano
* Demonos Sova – laulu, bassokitara, kitara, kosketinsoitin, efektit
* Infernus – bassokitara
* Sulphur – kitara
* Pimeä – rummut

### Muut tekijät
* Jämy – tuottaja, äänittäjä
* J. S. Kerman – grafiikka

## Aiheesta muualla
* 
* Eerie discogs.com -sivustolla
Mustion kaivos

**Mustion kaivos** on Lohjan Kalkkitehdas Oy:n vuonna 1954 avaama kalkkikivilouhos silloisen Karjaan maalaiskunnan (myöhemmin Karjaan, nykyisin Raaseporin) Mustiolla. Sen nykyinen omistaja on Nordkalk Oy Ab. Avolouhos sijaitsee Svartå Västra -nimisessä kaivospiirissä. Sieltä louhitaan kalkkikiveä ja sivukiveä. 

Kaivospiirin pinta-ala on 51&nbsp;ha. Esiintymä on kalsiittista kalkkikiveä (marmoria) sekä vähän dolomiittista kalkkikiveä. 

Kaivoksen vieressä on Lohjanjärvi, ja 400 metrin päässä sijaitsee Kohagenin luonnonsuojelualue.

## Lähteet
Infernal (Barathrumin albumi)

**Infernal** on suomalaisen black metal -yhtye Barathrumin kolmas studioalbumi. Se julkaistiin vuonna 1997 levymerkillä Nazgul's Eyrie Productions.

## Kappaleet
Kaikki kappaleet sanoittanut Demonos Sova, ellei toisin mainittu.

#
#
#
#
#
#
#
#
#
#
#

## Kokoonpano
* Demonos Sova – laulu, bassokitara, kitara, efektit, tuottaja, grafiikka, valokuva
* Pimeä – rummut, lyömäsoittimet, bassokitara
* Sulphur – kitara

### Muut tekijät
* Sami Jämsén – tuottaja
* Opyros – vastaava tuottaja
* J. S. Kerman – grafiikka
* Oliver Kraupa – grafiikka, layout

## Aiheesta muualla
* 
* Infernal discogs.com -sivustolla
Van Gogh -museo

**Van Gogh -museo** on kahdessa rakennuksessa Amsterdamissa Alankomaissa sijaitseva taidemuseo, jossa on maailman suurin Vincent van Goghin maalausten kokoelma. Museon kokoelmissa on myös muiden 1800-luvun taiteilijoiden töitä. Pysyvästi esillä on yli kaksisataa van Goghin maalausta sekä lukuisia piirroksia ja kirjeitä. Van Gogh -museossa kävi vuonna 2013 yli 1,4 miljoonaa vierasta. Kyseessä on Alankomaiden eniten kävijöitä kerännyt museo.

## Lähteet

## Aiheesta muualla

* Viralliset sivut , , , , , ,
Luettelo Suomen virallisen albumilistan ykkösistä vuonna 2014

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2014.

## Katso myös

## Lähteet
* Musiikkituottajat → Tilastot → Suomen virallinen lista → Albumit
Aktuelle Kamera

**Aktuelle Kamera** () oli Itä-Saksan pääasiallinen uutisohjelma. Sitä lähetettiin Deutscher Fernsehfunk -kanavalla 21. joulukuuta 1952 (päivittäiset lähetykset alkoivat 11. lokakuuta 1957) – 14. joulukuuta 1990. *Aktuelle Kamera* oli hallituksen yksi pääasiallisista propagandakeinoista.
Pesäpallon suomensarja 1992

**Pesäpallon [[Suomensarja (pesäpallo)|suomensarja]]** pelattiin 48. kerran kaudella 1992. Sarja pelattiin kolmessa lohkossa kaksinkertaisena sarjana. Lohkovoittajat Halsuan Toivo, Joensuun Maila ja Ikaalisten Tarmo nousivat ykköspesikseen kaudeksi 1993. Lohkojen kolme heikointa putosi suoraan maakuntasarjaan. Kausi oli kahdestoista, jolloin suomensarja oli kolmanneksi korkein sarjataso miesten pesäpallossa.
 
## Suomensarja

### Pohjoislohko

Lohkossa uusina joukkueina pelasivat ykköspesiksestä pudonnut Kempeleen Kiri sekä maakuntasarjasta nousseet Peräseinäjoen Toive, Sievin Sisu ja Iin Urheilijat. Länsilohkosta pohjoislohkoon siirtyi Soinin Sisu.

### Itälohko

Lohkossa uusina joukkueina pelasivat maakuntasarjasta nousseet Siilinjärven Pesis, Järvenpään Palo ja Imatran Pallo-Veikot.

### Länsilohko

Lohkossa uusina joukkueina pelasivat ykkössarjasta pudonneet Lohjan Kisa-Veikot ja Ulvilan Pesä-Veikot sekä maakuntasarjasta nousseet Vihdin Pallo, Mynämäen Vesa ja Jyväskylän Kiri. Lohkossa aiemmin pelannut Soinin Sisu siirtyi pohjoislohkoon.

## Lähteet

* Suomen Pesäpalloliitto, Arto Ojaniemi : Pesäpallon vuosikirja 1993
* http://www.mrasilainen.com/
Tunduma

**Tunduma** on kaupunki sekä Mbozin piirikunnan osa-alue Tansaniassa. Vuonna 2012 siellä oli 97&nbsp;562 asukasta. Tunduma kuuluu Mbeyan alueeseen ja sijaitsee Tansanian sekä Sambian rajalla. Kaupungilla on raja-asemat sekä valtatiellä että Tansanian-Sambian junaradalla yhdistäen valtiot.

## Lähteet

## Aiheesta muualla
Luettelo Suomen virallisen singlelistan ykkösistä vuonna 2014

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2014.

## Singlelista

## Katso myös
* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Singlet
Muurahaispeippo

**Muurahaispeippo** (*Parmoptila woodhousei*) on loistopeippojen heimoon kuuluva varpuslintu.

## Levinneisyys
Muurahaispeippoa tavataan Angolassa, Kamerunissa, Keski-Afrikan tasavallassa, Kongon tasavallassa, Kongon demokraattisessa tasavallassa, Päiväntasaajan Guineassa, Gabonissa ja Nigeriassa. Lajin kannankehitys on vakaa, ja se on luokiteltu elinvoimaiseksi.

## Lähteet
Constantin Siegwart-Müller

**Constantin Siegwart-Müller** (10. lokakuuta 1801 Lodrino – 13. tammikuuta 1869 Altdorf) oli sveitsiläinen poliitikko, joka oli vuosina 1845–1847 toimineen kapinallisen Sonderbundin johtaja.

Siegwart-Müller oli alkujaan Urin kantonista kotoisin ollut lakimies. Hän asui vuodesta 1832 Luzernissa, jossa hänestä kaksi vuotta myöhemmin tuli valtiosihteeri. Vuonna 1839 hän siirtyi radikaalipuolueesta ultramontanisteihin, ja menetti samalla asemansa liberaalin kantonihallituksen palveluksessa. Konservatiivisen suuntauksen kasvattaessa suosiotaan Siegwart-Müller valittiin vuonna 1841 kantonin neuvostoon ja kolme vuotta myöhemmin hänestä tuli kantonin hallituksen puheenjohtaja (*Schultheiss*) ja samanaikaisesti paikallisten maapäivien puhemies. Hän kannatti kirkollis-konservatiisten piirien tavoitteita, ja johti seitsemän katolisen kantonin joulukuussa 1845 perustaman Sonderbund-puolustusliiton järjestämistä. Hänestä tuli myös Sonderbundin sotaneuvoston puheenjohtaja. Kun liitto hävisi marraskuussa 1847 käydyn sisällissodan, Siegwart-Müller joutui pakenemaan maasta. Hän pääsi palaamaan vuonna 1857.

## Lähteet
Vaahteraliigan kausi 1992

**Vaahteraliigan kausi 1992** oli Vaahteraliigan 13. kausi. Liigan runkosarjassa kymmenen joukkuetta pelasi puolitoistakertaisen sarjan, jonka neljä parasta etenivät pudotuspeleihin. Mestaruuden voitti East City Giants, jolle mestaruus oli toinen perättäinen.

Kauden jälkeen sarjapaikkojen määrää vähennettiin kahdeksaan, mikä tiesi runkosarjan kahdelle viimeiselle putoamista I-divisioonaan.

## Runkosarja

### Joukkuemuutokset
*Tampereen Ilves luopui sarjapaikastaan
*Rauma Admirals putosi I-divisioonaan
*Seinäjoki Crocodiles ja Jyväskylä Rangers nousivat liigaan I-divisioonasta

## Pudotuspelit

## Lähteet
Alexander von Krobatin

**Alexander von Krobatin** (12. syyskuuta 1849 Olmütz, Määri – 28. syyskuuta 1933 Wien, Itävalta) oli itävaltalainen sotamarsalkka, joka toimi Itävalta-Unkarin sotaministerinä vuosina 1912–1917, eli suurimman osan ensimmäisen maailmansodan ajasta.

Krobatin valmistui tykistöakatemiasta vuonna 1869 ja perehdyttyään vuosien ajan tykistön käyttöön sodankäynnissä hän toimi teknisen sotilasakatemian ohjaajana vuosina 1877–1882. Vuodesta 1896 hän työskenteli sotaministeriössä ja yleni 1895 everstiksi, 1900 kenraalimajuriksi, 1905 sotamarsalkkaluutnantiksi ja 1910 *Feldzeugmeisteriksi*. Hän kantoi huolta etenkin tykistön aseistuksesta ja vuonna 1912 hänestä tuli keisarikunnan sotaministeri. Heinäkuun kriisin aikana vuonna 1914 Krobatin vaati äänekkäästi välitöntä sodanjulistusta Serbialle ja tuki näin esikuntapäällikkö Franz Conrad von Hötzendorfia. Sodan aikana Krobatin ei sotaministerinä onnistunut lisäämään ase- ja tarviketeollisuutta siinä määrin kuin Itävalta-Unkarin asevoimat olisivat tarvinneet, mutta hän sai kolminkertaistettua tykkien määrän.

Krobatin korotettiin vapaaherraksi vuonna 1915 ja ylennettiin kenraalieverstiksi seuraavana vuonna. Sen jälkeen kun Conrad von Hötzendorf oli maaliskuussa 1917 syrjäytetty esikuntapäällikön paikalta myös Krobatinin asema kävi hankalaksi. Huhtikuussa samana vuonna hänet lopulta vapautettiin omasta pyynnöstään sotaministerin tehtävistä ja siirrettiin rintamalle, ensin neljännen armeijan komentajaksi Galitsiaan ja syksyllä uuden kymmenennen armeijan komentajaksi Kärnteniin Italian-vastaiselle rintamalle. Voittoisassa Caporetton taistelussa lokakuussa 1917 Krobatinin armeija sai vangiksi kaksi italialaista divisioonaa, ja hänet palkittiin 5. marraskuuta ylennyksellä sotamarsalkaksi. Vuonna 1918 Krobatinin joukot osallistuivat epäonnistuneeseen hyökkäykseen Piavejoella. Aivan sodan lopussa italialaiset tuhosivat hänen armeijansa Vittorio Veneton taistelussa. Krobatin vetäytyi palveluksesta sodan päätyttyä.

## Lähteet
Liettuan taidemuseo

**Liettuan taidemuseo** () on vuonna 1907 perustettu ja vuonna 1997 kansallismuseon aseman saanut taidemuseo Liettuassa.

Liettuan taidemuseo koostuu lukuisista haaroista eri puolilla maata. Siihen kuuluvat muun muassa Vilnan kuvagalleria ja kansallinen taidegalleria sekä Klaipėdan kellomuseo. Museon kokoelmiin kuuluu noin 230&nbsp;000 taideteosta.

Museon toimipisteitä ovat:
* Vilnan kuvagalleria (), Vilna
* Liettuan kansallinen taidegalleria (), Vilna
* Radvilan palatsin taidemuseo (), Vilna
* Taideteollisuus- ja muotoilumuseo (), Vilna
* Vytautas Kasiulisin taidemuseo (), Vilna
* Palangan meripihkamuseo, (), Palanga
* Kellomuseo, (), Klaipėda
* Pranas Domšaitisin galleria (), Klaipėda
* Pamarion galleria (), Juodkrantė, Neringa


Radvila Palace in Vilnius.jpg|Radvilan palatsi, jossa osa taidemuseosta sijaitsee.
Gintaro muziejus en Palanga 3.jpg|Palangan meripihkamuseo.

## Lähteet

## Aiheesta muualla

* Viralliset sivut  ,
Sumitomo denkikōgyō

**Sumitomo denkikōgyō** on japanilainen sähkötekniikan alan yritysryväs. Sen 350 tytäryritystä toimii 30 maassa ja työllistää yli 200&nbsp;000 henkeä.

Se valmistaa sähköjohtoja, kaapeleita ja valvontajärjestelmiä. Vuonna 2012 se oli CNN Money -julkaisun mukaan maailman 422. suurin yritys.

## Lähteet
Luke Evans

**Luke George Evans** (s. 15. huhtikuuta 1979 Pontypool, Wales) on walesilainen näyttelijä. Hän aloitti uransa teatterissa West Endin tuotannoissa ja teki läpimurtonsa vuoden 2010 elokuvassa *[[Titaanien taistelu (vuoden 2010 elokuva)|Titaanien taistelu]]*.

Evans esiintyi Bard Jousimiehen roolissa Peter Jacksonin ohjaamassa *[[Hobitti (elokuvatrilogia)|Hobitti]]*-elokuvatrilogiassa. Hän on näytellyt myös esimerkiksi elokuvissa *[[Immortals]]*, *[[Kolme muskettisoturia (vuoden 2011 elokuva)|Kolme muskettisoturia]]*, *[[Fast & Furious 6]]*, *[[Dracula Untold]]* ja *[[Beauty and the Beast – Kaunotar ja hirviö]]*.

Evans on kotoisin Aberbargoedin kylästä eteläisessä Walesissa. Hänen vanhempansa, muurari ja siivooja, ovat Jehovan todistajia. Evans lopetti koulun 16-vuotiaana, jätti Jehovan todistajat ja alkoi tehdä töitä ansaitakseen rahaa lauluopintoihin. Hänen onnistui päästä stipendillä opiskelemaan musiikkiteatteriin erikoistuneeseen The London Studio Centreen. Evans valmistui sieltä vuonna 2000 ja vietti seuraavat vuodet esiintyen teatterimusikaaleissa. Hän esiintyi myös 15 jakson mittaisessa roolissa saippuasarjassa *[[Crossroads (televisiosarja)|Crossroads]]*.

Käännekohta Evansin uralla oli aiemmista musikaalirooleista poikennut rooli draamanäytelmässä *Small Change* Donmar Warehousessa vuonna 2008. Sen perusteella hän sai roolin Stephen Frearsin elokuvasta *[[Tamara Drewe (elokuva)|Tamara Drewe]]*. Evans haki tuolloin roolia myös Oliver Parkerin *[[Dorian Gray (vuoden 2009 elokuva)|Dorian Gray]]* -romaanifilmatisoinnista. Vaikka rooli jäi saamatta, hänen koe-esiintymisnauhansa herätti huomiota Hollywoodissa. Kun hän matkusti Los Angelesiin, hänet roolitettiin muutaman päivän sisällä toisistaan elokuviin *Titaanien taistelu*, *[[Robin Hood (vuoden 2010 elokuva)|Robin Hood]]* ja *[[Sex & Drugs & Rock & Roll]]*.

## Valikoitu filmografia
**[[Tamara Drewe (elokuva)|Tamara Drewe]]* (2010)
**[[Kolme muskettisoturia (vuoden 2011 elokuva)|Kolme muskettisoturia]]* (2011)
**[[Immortals]]* (2011)
**[[Korppi (vuoden 2012 elokuva)|Korppi]]* (2012)
**[[Fast & Furious 6]]* (2013)
**[[Hobitti – Smaugin autioittama maa]]* (2013)
**[[Dracula Untold]]* (2014)
**[[Hobitti – Viiden armeijan taistelu]]* (2014)
**[[High-Rise]]* (2015)
**[[Nainen junassa (vuoden 2016 elokuva)|Nainen junassa]]* (2016)
**[[Beauty and the Beast – Kaunotar ja hirviö]]* (2017)
**[[Professor Marston and the Wonder Women]]* (2017)
**[[Murhamysteeri]]* (2019)
**[[Midway (elokuva)|Midway]]* (2019)
**[[Pinocchio (vuoden 2022 näytelty elokuva)|Pinocchio]]* (2022)
**[[Good Grief]]* (2023)

## Lähteet

## Aiheesta muualla

*
Makambako

**Makambako** on kaupunki Tansaniassa. Vuonna 2012 siellä oli 93&nbsp;827 asukasta. Makambako sijaitsee Tansanian eteläisillä ylängöillä. Makambako tunnetaan muun muassa tomaatin viljelystä ja kaupasta.

## Lähteet

## Aiheesta muualla
Auvo Kiiskinen

**Auvo Joose Antero Kiiskinen** (26. tammikuuta 1925 Eno – 7. tammikuuta 1983 Tampere) oli suomalainen kansantaloustieteilijä ja professori. Hän oli Tampereen yliopiston kansantaloustieteen professori 1962–1983. Kiiskinen tutki Suomen teollistamista ja aluepoliittista suunnittelua sekä taloudellista kasvua.

Kiiskinen valmistui ylioppilaaksi 1944, valtiotieteiden kandidaatiksi 1948 ja lisensiaatiksi 1957. Hän väitteli tohtoriksi Helsingin yliopistosta 1961. Hän oli Taloudellisen tutkimuskeskuksen tutkija 1951–1959, Yhteiskunnallisen korkeakoulun (Tampereen yliopisto) kansantaloustieteen vt. professori 1960–1962 ja professori 1962–1983 sekä taloudellis-hallinnollisen tiedekunnan dekaani 1965–1968. Hän oli Taloustieteellisen Seuran puheenjohtaja 1962. Hän oli myös Suomalaisen Tiedeakatemian jäsen vuodesta 1974.

## Julkaisuja
**Taloudellinen kasvu alueittain Suomessa vuosina 1926-1952 : tutkimus tuotosvolyymin, tuottavuuden ja reaalitulon alueellisista kasvusuunnista sekä kehityserojen syistä, lähinnä aineellisen tuotannon piirissä*. Akateeminen kirjakauppa, 1958 Sarja:Julkaisusarja / Taloudellinen tutkimuskeskus. A; 3
**Pohjois-Karjalan talous : työllisyyttä, tulonmuodostusta, ostovoimaa, pääomanmuodostusta ja tuotantotoimintaa koskeva rakenne- ja kehitysselvitys*. Pohjois-Karjalan maakuntaliitto, 1959. Sarja:Pohjois-Karjalan maakuntaliiton julkaisuja 19, 0551-1925

## Lähteet
Suomi jääkiekon nuorten maailmanmestaruuskilpailuissa 2014

Jääkiekon nuorten maailmanmestaruuskilpailuissa 2014 kultaa voittanut joukkue.

## Suomen joukkue

### Pelaajat

### Joukkueenjohto
* **Päävalmentaja:** Karri Kivi 
* **Apuvalmentaja:** Mikko Haapakoski 
* **Apuvalmentaja:** Petri Karjalainen
* **Apuvalmentaja:** Niilo Konttinen
* **Apuvalmentaja:** Ari Sulander 
* **Joukkueenjohtaja:** Reijo Westerholm
Dōjiman riisitori

**Dōjiman riisitori** (堂島米市場, Dōjima kome ichiba) on entinen riisin markkinapaikka Osakassa, Japanissa.

Edokaudella samurait keräsivät maanviljelijöitä riisiä eräänlaisena verona. Se, mitä jäi samurain oman perheen käytöstä yli, myytiin markkinoilla. Osakan riisimarkkinat olivat maan suurimmat, koko valtakunnan riisin hinta asettui niiden kysynnän ja tarjonnan mukaan. Näin riisi oli rahatalouden varhainen edeltäjä. 

Se oli entisaikoina Nakanoshiman saaren talouselämän vertauskuva.

## Lähteet
Korogwe

**Korogwe** on kaupunki Tansaniassa. Vuonna 2012 siellä oli 68&nbsp;308 asukasta. Korogwe kuuluu Tangan alueeseen ja on Korogwen piirikunnan hallinnollinen keskus.

Korogwe on sekä autoteiden että rautatien solmukohta, jossa kohtaavat Tangaan, Dar es Salaamiin ja pohjoisen kaupunkeihin, kuten Arushaan sekä Moshiin johtavat tiet.

## Lähteet

## Aiheesta muualla
Pesäpallon suomensarja 1993

**Pesäpallon miesten [[Suomensarja (pesäpallo)|suomensarja]]** pelattiin 49. kerran kaudella 1993. Sarja pelattiin kolmessa lohkossa kaksinkertaisena sarjana. Lohkovoittajat Ylivieskan Kuula, Maaningan Mahti ja Vihdin Pallo nousivat ykköspesikseen kaudeksi 1994. Lohkojen kolme heikointa putosi suoraan maakuntasarjaan. Kausi oli kolmastoista, jolloin suomensarja oli kolmanneksi korkein sarjataso miesten pesäpallossa.
 
## Suomensarja

### Pohjoislohko

Lohkossa uusina joukkueina pelasivat maakuntasarjasta nousseet Alajärven Ankkurit 2, Oulunsalon Vasama, Palokan Urheilijat ja Kannuksen Ura sekä länsilohkosta siirtynyt Kauhajoen Karhu. Lohkossa aiemmin pelannut Sotkamon Jymy siirtyi nyt itälohkoon.

### Itälohko

Lohkossa uusina joukkueina pelasivat ykköspesiksestä pudonnut Puurtilan Kisa-Pojat, maakuntasarjasta lohkovoittajina nousseet Tipasojan Isku ja Kulhon Kunto sekä lohkokakkosena Kesälahden Urheilijat, joka korvasi sarjasta pois jääneen Tohmajärven Pompun. Lisäksi pohjoislohkosta Sotkamon Jymy siirtyi itälohkoon.

### Länsilohko

Lohkossa uusina joukkueina pelasivat ykkössarjasta pudonneet Kuusankosken Puhti ja Kouvolan Pallonlyöjät sekä maakuntasarjasta nousseet Hyvinkään Tahko, Porin Pesäkarhut ja Livedhill's Baseball Club Elimäestä. Kauhajoen Karhu siirtyi länsilohkosta pohjoislohkoon.

## Lähteet

* Suomen Pesäpalloliitto, Arto Ojaniemi : Pesäpallon vuosikirja 1994 (pdf)
* http://www.mrasilainen.com/
Ifakara

**Ifakara** on kaupunki Tansaniassa. Vuonna 2002 siellä asui väestönlaskennan perusteella 41&nbsp;606 ihmistä. Ifakara kuuluu Morogoron alueeseen ja on Kilomberon piirikunnan hallinnollinen keskus.

Kaupunki sijaitsee eteläisessä Keski-Tansaniassa, Kilomberon laakson reunamilla, lähellä Tansanian-Sambian junarataa. Alue on soista, tulvivan Kilomberojoen vuoksi.

Ifakarassa sijaitsee kolme valtakunnallisesti merkittävää terveydenhuollon keskusta: Ifakara Health Institute, joka on tunnettu kansainvälisesti muun muassa malariatutkimuksestaan, St. Francis Designated Referral Hospital sekä Tanzanian Training Center for International Health (TTCIH).

## Lähteet

## Aiheesta muualla
Einari Kilpelä

**Olavi Einari Kilpelä** (5. marraskuuta 1937 Tervola – 1. joulukuuta 2016 Helsinki) oli suomalainen tekniikan tutkija. Hän väitteli tekniikan tohtoriksi vuonna 1970 tutkimuksella *Theoretische Genauigkeitsuntersuchungen der in Finnland angewandten analytischen Bündausgleichungsmethode*. Hän oli 1976–1993 Teknillisen korkeakoulun fotogrammetrian professori. Hän tutki ja kehitti ilma- ja satelliittikuvien tulkinnassa ja mittauksessa käytettäviä matemaattisia menetelmiä.

Kilpelä jäi 1994 eläkkeelle professorin työstä ja opiskeli sen jälkeen hopeasepäksi. Hän suunnitteli Helava-palkinnon mitalin ja Frederick J. Doyle -palkinnon mitalin.

Kilpelä nimettiin vuonna 2001 Fotogrammetrian ja kaukokartoituksen seuran kunniajäseneksi.

## Lähteet

## Aiheesta muualla
* Einari Kilpelän CV. 
* Muistokirjoitus. *Maankäyttö*-lehti 1/2017.
U. V. Helava -palkinto

**U. V. Helava -palkinto** on ilmakuvauskartoituksen kehittäjän ja kansainvälisen edelläkävijän Uuno V. Helavan mukaan nimetty palkinto. Palkinnon on perustanut kansainvälinen fotogrammetrian ja kaukokartoituksen seura ISPRS (International Society for Photogrammetry and Remote Sensing) yhdessä Teknillisen korkeakoulun fotogrammetrian ja kaukokartoituksen laboratorion kanssa. Palkinto jaetaan neljän vuoden välein parhaalle ISPRS Journalissa julkaistulle tiedeartikkelille.

Palkintona on rahasumma, jonka arvo on 10&nbsp;000 Sveitsin frangia (runsaat 8&nbsp;000 euroa), ja professori Einari Kilpelän suunnittelema mitali. Palkinto on yksi ISPRS:n arvostetuimmista tunnustuksista.

Palkinto jaettiin ensimmäisen kerran vuonna 2000.

Kun palkinnon toisen perustajana ollutta laboratoriota ei enää ole, suunnitteilla on että Aalto-yliopiston osuudesta tulee virallinen.

## Palkinnon saajat
* 2000 Martina Sinning-Meister, Armin Gruen, Hanbin Dan
* 2004 Changno Lee, James S. Bethel
* 2008 Martin Raubal1, Stephan Winter, Sven Teβmann ja Christian Gaisbauer2
*2012 sveitsiläis-saksalais-belgialainen tutkijaryhmä. Konrad Schindler, Andreas Ess, Bastian Leibe ja Luc Van Gool

## Lähteet

## Aiheesta muualla
*The U. V. Helava Award, Isprs.org
Eamonn Walker

**Eamonn Roderique Walker** (s. 12. kesäkuuta 1962) on brittiläinen näyttelijä. Hän on näytellyt muun muassa Kareem Saïdin roolissa HBO:n vankiladraamassa *[[Kylmä rinki]]* (*Oz*), josta hän sai vuonna 1997 CableACE-palkinnon parhaana draamasarjojen näyttelijänä.

Walker on naimisissa Sandra Walkerin kanssa, ja heillä on kolme lasta.

## Osittainen filmografia
### Elokuvat
* *[[Shopping]]* (1994)
* *[[Once in the Life]]* (2000)
* *[[Unbreakable – särkymätön]]* (2000)
* *[[Tears of the Sun]]* (2003)
* *[[Lord of War]]* (2005)
* *[[The Messenger]]* (2009)
* *[[Blood and Bone]]* (2009)
* *[[Legacy]]* (2010)
* *[[Yksinäinen paikka kuolla]]* (2010)
* *[[The Company Men]] * (2010)

### Televisio
* *[[Taistelupari]]* (1985)
* *[[Bergerac]]* (1991)
* *[[Toinen jalka haudassa]]* (1993)
* *[[Kylmä rinki]]* (1997–2003)
* *[[Justice (vuoden 2006 televisiosarja)|Justice]]* (2006)
* *[[Chicago Fire (televisiosarja)|Chicago Fire]]* (2012–)

## Lähteet
Uuno V. Helava

**Uuno (Uki) Vilho Helava** (1. maaliskuuta 1923 Kokemäki – 6. kesäkuuta 1994 Ottawa, Kanada) oli ilmakuvauskartoituksen kehittäjä ja kansainvälinen edelläkävijä. Hän opiskeli Teknillisessä korkeakoulussa kartoitusosastolla vuosina 1942–1947. Valmistuttuaan hän työskenteli puolustusvoimien palveluksessa fotogrammetrian aihepiirissä diplomi-insinööri Karl Löfströmin alaisuudessa ja tämän jälkeen kansallisessa kartoitusneuvostossa ilmakuvauskartoituksen piirissä. Vuonna 1954 Helava aloitti tutkimustyön Kanadassa *National Research Council Canada* organisaatiossa tutkijana. Vuosina 1967–1979 hän toimi erikoistutkijana (consulting scientist) amerikkalaisessa *Bendix Corporation* yhtiössä. Tämän jälkeen Helava perusti *the Helava Associates Inc.* yhtiön, jossa hän toimi johtajana ja myöhemmin johtokunnan puheenjohtajana.

Ottawassa Helava kehitti ja patentoi vuonna 1956 visualisointityökalun (the Analytic Plotter) päällekkäisten ilmakuvakarttojen yhdistämiseksi. Hän oli myös keksijänä useille digitaalisen fotogrammetrian instrumenteille. Helavalle myönnettiin *ASP Photogrammetric Award*, *ISP Brock Gold Medal*, *Alexander von Humboldt Senior Scientist Award*, *Finnish Surveyor Honorary Medal* ja *V Talbert Abrams Award* kunnianosoitukset.

Helavalle myönnettiin 1978 Teknillisen korkeakoulun kunniatohtorin arvonimi. Hänen nimeään kantaa U. V. Helava -palkinto. Palkinto jaettiin ensimmäisen kerran vuonna 2000.

## Lähteet
Cederroth

**Cederroth** on ruotsalainen kemianteollisuuden yritys, nykyisin norjalaisen Orklan omistuksessa. Ruotsissa Upplands Väsby on Cederrothin keskuspaikka. 

Vuonna 1895 perustetun Cederrothin osti 1990-luvun alussa yhdysvaltalainen teknokemiayritys Alberto-Culver. Vuonna 2008 omistus siirtyi suomalaiselle pääomasijoitusyhtiö Capmanille ja vuonna 2015 norjalaiselle Orklalle.

## Cederroth Suomessa
Cederrothin Suomen-yhtiön edeltäjä Oy Sanitol Ab perustettiin vuonna 1930 valmistamaan muun muassa Samarin-hedelmäsuolaa. Yhtiö alkoi kehittyä voimakkaammin vuonna 1938, kun toimitusjohtajaksi tuli Sven Waldemar Carlson. Hän rakennutti sotien aikana Herttoniemeen uuden isomman tehtaan ja perusti Sanitolille tytäryhtiöt Konerasva Oy ja Vesieriste Oy. Päätuotteina olivat 1950-luvun alussa kölninvedet, hiusvedet, ihovoiteet ja hedelmäsuolat, tytäryhtiöllä vaseliinit ja muut voiteluaineet.

Sanitol siirtyi vuonna 1955 ruotsalaisen Cederrothin omistukseen sen ensimmäiseksi ulkomaiseksi tytäryhtiöksi, ja vuonna 1979 yhtiön nimi vaihtui Sanitolista Cederroth Oy:ksi. Se markkinoi Suomessa muun muassa Salvekvick-laastareita, Topz-pumpulipuikkoja, Savett-kosteuspyyhkeitä ja Sajp-teippejä sekä Samarin-hedelmäsuolaa, suomalaiskeksintöä josta tuli Cederrothin kansainvälistymisen ensimmäinen menestystuote.

Suomessa yritys oli rekisteröity Espoossa hajuvesien ja kosmetiikan tukkukaupaksi, jonka liikevaihto vuonna 2014 oli 27 miljoonaa euroa ja henkilöstömäärä 43. Nykyisin Cederroth on Orkla Care Oy:n aputoiminimi.

Talousneuvos Jouko Itälä oli pitkäaikainen Cederroth Oy:n ja sitä ennen Oy Sanitol Ab:n hallituksen jäsen.

## Lähteet
Veikko Tarmio

**Veikko Tarmio** on suomalainen aktiiviuransa lopettanut koripalloilija.

Tarmio saavutti Tampereen Pyrinnössä SM-hopeaa kaudella 1958.

## Lähteet
* Veikko Tarmio  baskethotel.com

### Viitteet
Eero Laitala

**Eero Laitala** on suomalainen aktiiviuransa lopettanut koripalloilija ja koripallovalmentaja.

Laitala pelasi Suomen pääsarjaa neljä kautta vuosina 1956–1959 Tampereen Pyrinnössä, jossa saavutti SM-hopeaa kaudella 1958.

Kauden 1962–1963 Laitala toimi Pyrinnön SM-sarjassa kuudenneksi sijoittuneen naisten edustusjoukkueen valmentajana.

## Tilastot

* *O = ottelut, PTS = pistekeskiarvo, PTS YHT = pisteet yhteensä*

## Lähteet
* Eero Laitala  baskethotel.com

### Viitteet
Kalle Kettula

**Kalle Iivari Kettula** (29. syyskuuta 1929 Viipuri – 8. marraskuuta 2014 Tampere) oli suomalainen koripalloilija ja pesäpalloilija voittaen kummassakin lajissa aikuisten SM-mitalin.

## Urheilu-ura

Koripalloa Tampereen Pyrinnön kasvatti Kettula pelasi Suomen pääsarjassa Pyrintöä edustaen vuosina 1952–1954 ja yhteensä kolmessa ottelussa vuosina 1957–1958. Hän saavutti SM-hopeaa kaudella 1958.

Suomen maajoukkueen kokoonpanoon Kettula kuului kahdessa vuonna 1953 pelatussa ottelussa Ruotsia ja Tanskaa vastaan. Hän teki kummassakin ottelussa kaksi pistettä.

Pesäpallossa Kettula voitti Pyrinnön joukkueessa SM-pronssia vuonna 1949, ja hän oli varamiehenä vuoden 1948 Itä–Länsi-ottelussa. Kori- ja pesäpallon lisäksi Kettula pelasi 1940–1950-luvuilla käsipalloa ja jääpalloa. Hän työskenteli varastonhoitajana.

Kettula kuoli Tampereella 8. marraskuuta 2014, 85-vuotiaana.

## Tilastot

* *O = ottelut, PTS = pistekeskiarvo, PTS YHT = pisteet yhteensä*

## Saavutukset
### Pesäpalloilijana
* 1 SM-pronssi: 1949

## Lähteet
* 
* Kalle Kettula  baskethotel.com
* Kettulan maajoukkuetilastot  Suomen Koripalloliitto
* 

### Viitteet
Suopayrtit

**Suopayrtit** (*Saponaria*) on kohokkikasveihin kuuluva suku, jossa on noin 20 lajia yksi- ja monivuotisia kasveja. Niitä esiintyy Euroopassa ja Lounais-Aasiassa. Monet suopayrtit kasvavat vuoristojen niityillä ja kallioilla. Suvussa on pystykasvuisia ruohokasveja, kuten rohtosuopayrtti, ja monia matalan mattomaisesti kasvavia kivikkokasveja, kuten kivikkosuopayrtti. Suopayrtit ovat hyvin lähisukuisia käenkukille ja kohokeille. Merkittävä ero on se, että suopayrttien vaaleanpunaisissa tai valkoisissa kukissa on vain kaksi emin vartaloa. Muutamia suopayrttilajeja ja -risteymiä viljellään perennoina, italiansuopayrttiä yksivuotisena koristekasvina.

## Lajeja ja risteymiä
Lajeja:
* italiansuopayrtti (*Saponaria calabrica*)
* kivikkosuopayrtti (*Saponaria ocymoides*)
* rohtosuopayrtti eli suopayrtti (*Saponaria officinalis*)
* patjasuopayrtti (*Saponaria pumila*)
* *[[Saponaria jagelii]]*

Risteymiä:
* syyssuopayrtti (*Saponaria* × *lembergii*)
* mätässuopayrtti (*Saponaria* × *olivana*)


Sapon.jpg|Italiansuopayrtti (*Saponaria calabrica*)
Caryophillaceae - Saponaria ocymoides-1.JPG|Kivikkosuopayrtti (*Saponaria ocymoides*)
20140629Saponaria officinalis.jpg|Rohtosuopayrtti (*Saponaria officinalis*)
Saponaria lutea.jpg|*[[Saponaria lutea]]*


## Lähteet

## Aiheesta muualla
* Suomen Lajitietokeskus: Suopayrtit (''Saponaria'')
* Finto: Kassu – Kasvien suomenkieliset nimet: ''Saponaria''
* United States Department of Agriculture (USDA): ''Saponaria''
Pesäpallon naisten Suomen Cup 1991

**[[Pesäpallon Suomen Cup]]** järjestettiin naisille 13.kerran kesällä 1991. Kilpailun voitti Viinijärven Urheilijain SM-sarjajoukkue.

## 1. kierros

## 2. kierros

## 3. kierros

## 4. kierros

## Puolivälierä

## Välierä

## Loppuottelu

Cup-mestarit 1991: Erna Kentala, Armi Ahola, Ulla Räsänen, Anu Turpeinen, Virpi Lappalainen, Marjut Huhtakangas, Sirpa Tikka, Eeva Karttunen, Outi Peippo ja Jutta Reijonen.

## Lähteet
* Pesäpalloliitto: Pesäpallon vuosikirja 1992

### Viitteet
BLT (voileipä)

**BLT** eli **BLT-leipä** on voileipälaji, jonka nimi tulee englannin kielen sanoista *bacon, lettuce* ja *tomato* eli pekoni, salaatti ja tomaatti. Tällainen alun perin pohjoisamerikkalainen kerrosvoileipä valmistetaan yleensä täytteenä olevista pekonista, salaatista, tomaatista ja majoneesista sekä leivästä.

## Lähteet
Lumber Workers Industrial Union of Canada

**Lumber Workers Industrial Union of Canada** (LWIUC) oli vuosina 1924–1935 Kanadassa toiminut metsureiden ammattiliitto. 

LWIUC:n perustivat vuonna 1924 Sault Ste. Marien kaupungissa kanadansuomalaiset kommunistit, jotka olivat tyytymättömiä syndikalistisen Industrial Workers of the World (IWW) -liiton alaisuudessa toimineeseen vanhaan metsurien ammattiliittoon. Perustajajäseniä olivat muun muassa Alfred Hautamäki ja Kalle Salo. Tärkeässä roolissa oli myös A. T. Hill, joka toimi Kandan kommunistisen puolueen suomalaisen osaston johtajana ja oli aikaisemmin ollut näkyvä IWW:n jäsen. 

Liitto oli koko toimintansa ajan läheisissä kytköksissä kommunistiseen puolueeseen. Sen toimisto sijaitsi nykyään Thunder Bayhin kuuluvassa Port Arthurin kaupungissa, joissa molemmissa oli laaja suomalaisyhteisö. LWIUC julkaisi kuukausittain ilmestyvää *[[Metsätyöläinen]]*-lehteä, joka painettiin *[[Vapaus (Sudbury)|Vapauden]]* kirjapainossa Sudburyssä.

1930-luvun alussa liito sai jalansijaa suomalaisten lisäksi myös ruotsalaisten ja eri Itä-Euroopan maista tulleiden siirtolaisten sekä kanadanranskalaisten työläisten keskuudessa. LWIUC lakkautettiin vuonna 1935, kun Komintern muutti linjaansa ja kommunistit alkoivat omien ammattiliitojensa sijaan toimimaan maltillisimpien liittojen sisällä.

## Katso myös
*Rosvallin ja Voutilaisen tapaus

## Lähteet
*Oiva W. Saarinen: "Between a Rock and a Hard Place: A Historical Geography of the Finns in the Sudbury area"
Gilmore-palkinto

**Gilmore-palkinto** (*Gilmore Artist Award*) on klassisen musiikin palkinto, joka jaetaan joka neljäs vuosi. Palkinto myönnetään pianistille, joka tuomariston mielestä ansaitsee laajempaa huomiota. Palkintosumma on 300&nbsp;000 dollaria (noin 220&nbsp;000 euroa).

Palkinnon on perustanut yhdysvaltalainen Irving S. Gilmore Foundation. Palkinnon saaja ei tiedä että hän on harkinnassa palkinnon saajaksi.

## Palkitut
* 1991 – David Owen Norris (Britannia)
* 1994 – Ralf Gothóni (Suomi)
* 1998 – Leif Ove Andsnes (Norja)
* 2002 – Piotr Anderszewski (Puola)
* 2006 – Ingrid Fliter (Argentiina)
* 2010 – Kirill Gerstein (Venäjä)
* 2014 – Rafal Blechacz (Puola)
* 2018 – Igor Levit (Saksa)

## Lähteet
Niilo Mäkelä (kanadalainen sotilas)

**Niilo Johannes Mäkelä** (1908 Oulu, Suomen suuriruhtinaskunta – maaliskuu 1938 Caspe, Espanja) oli kanadansuomalainen kaivos- ja metsätyömies, joka osallistui Espanjan sisällissotaan vapaaehtoisena tasavaltalaisten puolella taistelleiden Kansainvälisten prikaatien joukoissa.

Oulussa syntynyt Mäkelä muutti vuonna 1924 Kanadaan, aluksi Ontarion Timminsiin. Hän työskenteli sen jälkeen eri puolilla Kanadaa metsä- ja kaivostyöläisenä. Hän ryhtyi 1930-luvun alussa *[[Vapaus (Sudbury)|Vapaus]]*-lehden toimittajaksi ja liittyi 1932 Kanadan kommunistiseen puolueeseen. Vuodesta 1934 hän toimi kaivostyöläisten ammattiyhdistysorganisoijana ja kommunistien aluesihteerinä, kunnes lähti 1937 vapaaehtoisena Espanjaan.

Mäkelää kuvailtiin olemukseltaan isokokoiseksi ja hiljaiseksi mieheksi. Hän johti kapteenin arvoisena kanadalaisista vapaaehtoisista koottuun Mackenzie-Papineau-pataljoonaan kuulunutta konekiväärikomppaniaa, joka koostui lähinnä kanadansuomalaisista työläisistä. Myös Ilkka-Antikainen -komppaniaksi kutsutun yksikön varapäällikkönä toimi muun muassa Jules Päiviö. Mäkelä oli yksi Mackenzie-Papineau-pataljoonan pidetyimmistä johtajista, jota arvostettiin hänen rohkeutensa sekä miehiinsä pitämän läheisen suhteen vuoksi. Suurin osa komppanian miehistä oli Mäkelälle tuttuja jo ennen sotaa Ontarion työmailta.

Mäkelä kaatui 16.–17. maaliskuuta 1938 käydyn Caspen taistelun yhteydessä Zaragozan maakunnassa. Hän haavoittui vakavasti ja kuoli myöhemmin sairaalassa. Mäkelän kuoleman jälkeen hänen taistelutoverinsa nimesivät Capçanesin kylässä aukion Mäkelän mukaan ja pystyttivät paikalle muistomerkin. Kenraali Francon joukot kuitenkin tuhosivat sen vallattuaan kylän tammikuussa 1939. 2000-luvun alussa puolestaan brittiläinen kirjailija Angela Jackson löysi Tarragonan vuorilta Mäkelälle pystytetyn toisen muistokiven.

## Lähteet
Hagsätran metroasema

**Hagsätran metroasema** on Tukholman metron asema Hagsätrassa. Metroasema avattiin 1. joulukuuta vuonna 1960. Se on osa T-bana 19 -linjaa (*[[Vihreä linja (Tukholman metro)|vihreä linja]]*). Etäisyys Slussenin asemalle Hagsätran asemalta on noin kymmenen kilometriä.

Vuonna 2013 asemaa käytti arkisin 9&nbsp;300 matkustajaa päivässä. 

## Tulevaisuus
Tukholman metron sinisen linjan eteläinen jatke on parhaillaan rakenteilla, ja sen odotetaan avautuvan matkustajille vuonna 2030. Osana laajennusta Hagsätran asema siirretään siniselle linjalle.

## Lähteet

## Aiheesta muualla
Kolmen kaupungin kasvot

**Kolmen kaupungin kasvot** on Matti Kassilan ohjaama dokumenttielokuva vuodelta 1962. Elokuva on kolmen kaupungin, Helsinki, Turku, Tampere, esittelyelokuva.

Elokuvan ensi-ilta oli Helsingin Kaleva- ja Kino-Palatsi-teattereissa 7. joulukuuta 1962. Risto Orko sai työstään tuottaja-Jussi-palkinnon.

## Tuotanto
Kassila oli 1940-luvulla perehtynyt dokumenttielokuvan tekoon saattaessaan valmiiksi joukon Topo Leistelän vaihtaessa taloa kesken jääneitä lyhyitä dokumentteja. Ajatus dokumenttien teosta jäi pitkäksi aikaa itämään ja toteutui, kun Risto Orko kiinnostui ehdotuksesta. Kassila kertoo, että dokumentin käsikirjoitus oli lähinnä luettelo siitä, mitä on kuvattava, ja varsinaisesti elokuva syntyi leikkauspöydällä 20&nbsp;000 metrin materiaalista.

Kassila väsyi dokumentin tekoon ja teki välillä yhden Palmu-elokuvan ennen kuin jatkoi taas työtä. Eräiden muutosten jälkeen dokumentti valmistui. Elokuvatarkastamo poisti siitä Helsinki-jakson striptease-kohtauksen.

## Arviot
Aikalaisarvioissa Paula Talaskivi (Helsingin Sanomat) ja Inkeri Lius (Suomen Sosialidemokraatti) suhtautuivat elokuvaan myönteisesti. Sen sijaan ruotsinkielisissä lehdissä nimimerkki Tittaren? (Folktidningen Ny Tid) ja Henry G. Gröndahl (Hufvudstadsbladet) tyrmäsivät elokuvan vahvoin ilmaisuin.

Tampere-osuutta pidettiin yleisesti parhaana. Jukka Martinkari kirjoittaa (Turun Sanomat): "Tampereen kohdalla tekijä on ollut herkimmillään, niinpä tulos onkin kolmesta onnistunein."

Myöhemmissä arvioissakin mielipiteet jakautuivat. Harri Moilanen (Kansan Uutiset) piti tulosta naiivina, Antti Lindqvist (Katso) puolestaan kirjoitti, että se on "sympaattisella, usein tahattoman koomisella tavalla lyyrinen ja kaunopuheinen kokonaisuus".

## Lähteet
Hökarängenin metroasema

**Hökarängenin metroasema** on Tukholman metron asema Hökarängenissä. Metroasema avattiin 1. lokakuuta vuonna 1950. Se on osa metron vihreätä linjaa (*Gröna linjen*). Etäisyys Slussenin asemalle Hökarängenin metroasemalta on noin 7,7 kilometriä, ja matka-aika T-Centraleniin on noin 18 minuuttia. Metroaseman on suunnitellut arkkitehti Peter Celsing. Asemalla on Hanns Karlewskin pronssitaidetta vuodelta 1995.

Vuonna 2013 asemaa käytti arkisin 12&nbsp;600 matkustajaa päivässä.

## Lähteet

## Aiheesta muualla
Indi Loveless

**Indi Loveless** on Suomessa asuva Korsikalla syntynyt muusikko. Indin ensisingle julkaistiin 3. huhtikuuta 2013. Singlellä oli kappaleet Bushes sekä Near. Molemmista kappaleista tehtiin myös video.

## Historia
Indin musiikkiharrastus alkoi viisivuotiaana ja johti konservatorion kautta musiikkiakatemian tutkintoon. Ensiesiintyminen ranskalaisessa radiossa tapahtui jo 11-vuotiaana, ja viisi vuotta myöhemmin Indi elättikin jo itsensä kiertuemuusikkona.

Oman studion Indi perusti vuonna 2006 Korsikaan, jossa hän ensitöikseen tuotti levytyssopimukseen ja Euroopan kiertueeseen johtaneen levynsä Seven Murmuring Chains (2007).

Vuonna 2008 Indi muutti Suomeen. Keskityttyään soolouraansa ja musiikin tuottamiseen hän on toiminut yhteistyössä mm. Johnny Lee Michaelsin kanssa.

Indi vaihtoi managerikseen Misty Fingezin. Vuonna 2012 uutta materiaalia valmistui kahden levyn edestä, Bushes-sinkkubiisistä julkaistiin video (ohjaus: Mara Jelinko: Raindance International Film Festival of London 2012 -voittaja) , lähes 80 keikkaa pääasiassa Etelä-Euroopassa, USA:laisen levy-yhtiön (Halcyon Records) pyynnöstä Rolling Stones cover-julkaisu, useiden elokuva-, dokumentti- ja mainossoundtrackien tekeminen sekä vierailu artistina levyllä, jonka tuotti mm. Olli Halonen (Disco) ja Sampsa Astala (Lordi) ja jonka muista muusikoista mainittakoon Juska Salminen (HIM, To/Die/For).

Uuden vuoden alla 2013 julkaistiin Indin toinen video kappaleelle Near. Videolla käsitellään Suomessakin useita kertoja sattuneita koulusurmia. Huumeriippuvuutta ja addiktioita käsittelevän toisen singlen video Charlie julkaistiin 16.1.2014.

### Indi Loveless – sähköillä
* Indi Loveless – laulu, kitara, ohjelmointi
* Kim Vivian – bassokitara, taustalaulu
* Tom Cave – rummut, sämplet

### Indi Loveless – akustinen
* Indi Loveless – laulu, kitara
* Misty Fingez – kitara

## Julkaisut

### Singlet
* 
** Bushes
** Near
* 
** Charlie

### Videot
* Bushes (2013)
* Near (2013)
* Charlie (2014)

## Lähteet

## Aiheesta muualla
*Indi Loveless Facebookissa
Veikko Saari

**Veikko Vihtori Saari** (23. joulukuuta 1917 – 22. syyskuuta 1992) oli suomalainen liikenneneuvos. Hänet tunnettiin niin kotimaan kuin ulkomaan tavaraliikenteen uranuurtajana. 

Hän jatkoi isänsä Vihtori Saaren (7. maaliskuuta 1891 – 27. joulukuuta 1967) vuonna 1912 alullepaneman kuljetusliikkeen kehittämistä. Saari-yhtiöistä, johon kuuluivat Kuljetusliike Saari Oy, Trans-Saari ja Turku-Kiito, kasvoi tunnettu kuljetuskonserni. Veikko Saaren osuus koko tavaraliikenteen kehittäjänä on niin ikään erittäin merkittävä. Kuljetusyritysten johtamisen ohella hän on ollut luomassa Suomeen nykyisen kaltaista tavara-asemakulttuuria. Veikko Saarella oli enemmistöosakkuus myös Kiitolinja Oy:ssä ja Finnexpress Oy:ssä. Vuonna 1989 Veikko Saari myi yllättäen koko yrityskonserninsa Speditor Oy:lle. 

Veikko Saari omistautui täysin asioille, jotka olivat hänelle tärkeitä. Hänen aktiivinen osallistumisensa järjestötyöhön  on vaikuttanut suurelta osin ammattimaisen tavaraliikenteen kasvuun ja kehittymiseen. Hänelle myönnettiin liikenneneuvoksen arvo vuonna 1969. Saari toimi mm. Tavaralinjat ry:n puheenjohtajana vuosina 1981–1985.  

Veikko Saari kuoli 22. syyskuuta 1992.

## Lähteet